ངལ་རྩོལ་གན་རྒྱ་ཡིས་གཙོ་བོ་ཁྱོད་དང་མི་བཀོལ་ལས་ཁུངས་དབར་གྲོས་མཐུན་ངང་ལས་ཕོགས་ཚད་ལྡན་དང་།ལས་ཀའི་ནང་དོན་སོགས་ཟིན་ཐོ་རུ་འཁོད་ཡོད་ལ།དེས་ཁྱོད་ནི་ལས་ཁུངས་དེའི་ལས་བཟོ་བ་དང་ཁྱོད་ནི་ཅི་ཞིག་བྱེད་མཁན་ཡིན་པ།ལས་ཕོགས་ག་ཚོད་ཅིག་ཡོད་པ།དེ་མིན་ཁྱོད་ཀྱིས་ལས་ཁུངས་དེར་ལས་ཀ་སྒྲུབ་པའི་དུས་ཡུན་སོགས་བདེན་དཔང་བྱས་ཡོད་པས།གལ་ཏེ་རྗེས་ཕྱོགས་ཁྱོད་དང་ལས་ཁུངས་དེའི་དབར་དུ་རྩོད་གླེང་བྱུང་ཚེ།ངལ་རྩོལ་གན་རྒྱ་ནི་རྩོད་གླེང་དེ་ཐག་གཅོད་བྱེད་པའི་གཞི་འཛིན་ས་གཙོ་བོ་ཞིག་ཡིན།